Diari Oficial de la Generalitat Valenciana


Sumari del DOGV 7663, del 23-11-2015 (2015/9497)

DECRET 211/2015, de 20 de novembre, del Consell, pel qual s'autoritza la implantació d'ensenyaments universitaris oficials de màster a la Universitat Jaume I de Castelló.
--------------------------------------------------------------------------------------------------------------------------------------------------------------------------

### Dades del document

Número de DOGV
:   7663

Data del DOGV
:   23-11-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/9497


Data del document
:   20-11-2015

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * Universitat Jaume I
    * centre d'ensenyament

DECRET 211/2015, de 20 de novembre, del Consell, pel qual s'autoritza la implantació d'ensenyaments universitaris oficials de màster a la Universitat Jaume I de Castelló. [2015/9497]  
La Universitat Jaume I de Castelló ha sol·licitat autorització per a impartir els ensenyaments universitaris oficials de màster que figuren en l'annex del present decret.  
La Llei Orgànica 6/2001, de 21 de desembre, d'Universitats, en l'article 37, estructura els ensenyaments universitaris oficials en tres cicles (grau, màster i doctorat), i en l'article 35 disposa que, per a impartir aquests ensenyaments oficials i expedir-ne els títols corresponents, amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats que el pla d'estudis s'ajusta a les directrius i condicions que estableix el Govern. En idèntic sentit es pronuncia l'article 24.1 del Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
El Consell Valencià d'Universitats i de Formació Superior va ser informat de la proposta d'implantació dels ensenyaments en la sessió de 26 de març de 2015.  
Mitjançant una resolució del Consell d'Universitats s'han verificat els plans d'estudis dels ensenya-ments sol·licitats.  
L'Agència Valenciana d'Avaluació i Prospectiva (AVAP) n'ha emés el preceptiu informe.   
Per tot això, vistos els articles 8.2 i 35.2 de la Llei Orgànica 6/2001, de 21 de desembre, d'Universitats; l'article 3.3 del Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació, Investigació, Cultura i Esport i amb de la deliberació prèvia del Consell, en la reunió del dia 20 de novembre de 2015,  
  
  
DECRETE  
  
Article 1. Autorització d'ensenyaments  
S'autoritza la Universitat Jaume I de Castelló per a implantar, en el curs 2015-2016, ensenyaments universitaris oficials de màster que s'especifiquen en l'annex del present decret.  
  
Article 2. Inscripció en el registre i efectes  
La present autorització es comunicarà al Ministeri d'Educació, Cultura i Esport a l'efecte que eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
  
Article 3. Seguiment  
Durant el curs acadèmic 2016-2017, l'Agència Valenciana d'Avaluació i Prospectiva (AVAP) durà a terme el seguiment del compliment dels plans d'estudis verificats pel Consell d'Universitats, llevat que la data de la verificació inicial dels títols implique que en aquest curs haja de renovar-se l'acreditació.  
  
Article 4. Renovació de l'acreditació dels títols  
Abans del transcurs de quatre anys a comptar des de la data de la seua verificació inicial o des de la seua última acreditació, els títols universitaris oficials de màster hauran d'haver renovat l'acreditació en els termes que s'estableixen en els articles 24.2 i 27 bis, del Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
Article 5. Expedició dels títols  
Els títols universitaris seran expedits, en nom del rei, el rector o la rectora de la universitat, d'acord amb el que estableix la normativa vigent.  
  
  
DISPOSICIONS ADDICIONALS  
  
Primera. Limitació a la despesa  
La implantació i el desplegament d'aquest decret no podrà tindre cap incidència en la dotació de tots i cada un dels capítols de despesa assignada a la Conselleria d'Educació, Investigació, Cultura i Esport, i, en tot cas, haurà de ser atesa amb els mitjans personals i materials de la Universitat Jaume I de Castelló.  
  
Segona. Facultats d'aplicació i execució  
Es faculta el conseller d'Educació, Investigació, Cultura i Esport per a l'aplicació i execució d'aquest decret.  
  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de la publicació en el Diari Oficial de la Comunitat Valenciana.  
  
València, 20 de novembre de 2015  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
  
  
ANNEX  
Màsters de la Universitat Jaume I de Castelló  
  
Curs 2015-2016  
  
1. Màster Universitari en Didàctica de la Música.   
2. Màster Universitari en Economia /Master in Economics.  
3. Màster Universitari en Direcció d'Empreses /Master in Management.  
4. Màster Universitari en Investigació en Cervell i Conducta.  
Interuniversitaris:  
5. Màster Universitari en Química Sostenible per la Universitat d'Extremadura, la Universitat Jaume I de Castelló, la Universitat de València-Estudi General i la Universitat Politècnica de València.  
6. Màster Universitari Erasmus Mundus en Robòtica Avançada per la Universitat Jaume I de Castelló, la Politechnika Warszawska-Warsaw University of Technology (Polònia), la Università degli Studi di Genova (Itàlia) i l'École Centrale de Nantes (França).